Dona'm les entitats que apareixen en el text següent:
Mercè Rodoreda i Gurguí (Barcelona, 10 d'octubre de 1908 - Girona, 13 d'abril de 1983) fou una escriptora catalana que va rebre, entre altres guardons, el Premi d'Honor de les Lletres Catalanes de 1980. Es considera l'escriptora de llengua catalana contemporània més influent, tal com ho testifiquen les referències d'altres autors a la seva obra i la repercussió internacional, amb traduccions a més de trenta llengües.[n. 1] La seva producció comprèn tots els gèneres literaris; Rodoreda conreà tant la poesia com el teatre o el conte, tot i que destaca especialment en la novel·la. Pòstumament se'n descobrí el vessant més pictòric, que sovint havia quedat en segon terme per la importància que Rodoreda donava a la pròpia escriptura: Mercè Rosa Rodoreda i Gurguí nasqué el 10 d'octubre de 1908 en una petita torre amb jardí del carrer de Sant Antoni, actualment carrer de Manuel Angelon, al barri de Sant Gervasi de Cassoles, Barcelona. Fou l'única filla d'Andreu Rodoreda i Sallent, comptable d'una armeria, i Montserrat Gurguí i Guàrdia. Tots dos eren grans amants de la literatura i el teatre i, de fet, havien assistit a classes de declamació a l'Escola d'Art Dramàtic, que posteriorment esdevindria l'Institut del Teatre, impartides per Adrià Gual. La seva mare també tenia un gran interès per la música. Rodoreda només cursà l'educació primària durant sis anys, de 1915 fins a 1917 a l'Escola Lurdes del barri de Sarrià i de 1917 fins a 1920 al centre Nuestra Señora de Lourdes  que era més proper a casa seva, al carrer de Pàdua, a l'altura del carrer de Vallirana. Després va anar a una acadèmia on estudià només francès i aritmètica comercial. L'avi matern, Pere Gurguí, era un admirador de Jacint Verdaguer —de qui havia estat amic— i havia col·laborat com a redactor a les revistes La Renaixensa i L'Arc de Sant Martí. L'any 1910, Pere Gurguí feu aixecar un monument en memòria de Jacint Verdaguer al jardí de casa que duia un gravat amb el títol de les dues obres més importants de l'autor, Canigó i L'Atlàntida; aquell indret es convertí en l'espai de festes i reunions de la família. La figura de l'avi la marcà intensament i l'arribà a considerar el seu mestre. Gurguí li inculcà un profund sentiment catalanista, i un amor a la llengua catalana i a les flors que quedaren ben reflectits al llarg de tota l'obra de Mercè Rodoreda.
Mercè Rodoreda i Gurguí : artista_o_autor, Barcelona : Entitat_Geopolítica, Girona : Entitat_Geopolítica, Rodoreda : artista_o_autor, Mercè Rosa Rodoreda i Gurguí : artista_o_autor, Sant Gervasi de Cassoles : Entitat_Geopolítica, Andreu Rodoreda i Sallent : persona, Montserrat Gurguí i Guàrdia : persona, Institut del Teatre : educació, Adrià Gual : artista_o_autor, Sarrià : Entitat_Geopolítica, Pere Gurguí : artista_o_autor, Jacint Verdaguer : artista_o_autor, La Renaixensa : mitjans_massius, Canigó : obra_escrita, L'Atlàntida : obra_escrita, Gurguí : artista_o_autor, carrer de Sant Antoni : ubicació, carrer de Manuel Angelon : ubicació, Escola d'Art Dramàtic : educació, Escola Lurdes : educació, carrer de Pàdua : ubicació, carrer de Vallirana : ubicació, L'Arc de Sant Martí : mitjans_massius, Mercè Rodoreda : artista_o_autor